rejauldu/bengali-wikipedia huggingface dataset:
আফ্রিকান-আমেরিকান মহিলারা ১৮৩০-এর দশকে বোস্টন ফিমেল অ্যান্টি-স্লেভারি সোসাইটি, ফিলাডেলফিয়া ফিমেল অ্যান্টি-স্লেভারি সোসাইটি এবং নিউ ইয়র্ক ফিমেল অ্যান্টি-স্লেভারি সোসাইটি তৈরি করে রাজনৈতিক অধিকারের জন্য আন্দোলন শুরু করেছিল। এই আন্তঃজাতিক গোষ্ঠীগুলি ছিল নারীদের রাজনৈতিক আদর্শের আমূল অভিব্যক্তি এবং তারা সরাসরি গৃহযুদ্ধের আগে ও পরে ভোটাধিকারের সক্রিয়তার দিকে নিয়ে গিয়েছিল। উনিশ শতক জুড়ে আফ্রিকান-আমেরিকান নারী যেমন হ্যারিয়েট ফোর্টেন পুরভিস, মেরি অ্যান শ্যাড ক্যারি ও ফ্রান্সেস এলেন ওয়াটকিন্স হার্পার একই সাথে দুটি ফ্রন্টে কাজ করেছিলেন: আফ্রিকান-আমেরিকান পুরুষ ও শ্বেতাঙ্গ মহিলাদের মনে করিয়ে দেওয়া হয়েছিল যে কৃষ্ণাঙ্গ মহিলাদের আইনি অধিকারের প্রয়োজন, বিশেষত ভোটের অধিকার।  গৃহযুদ্ধের পরে নারী অধিকার কর্মীরা ১৫তম সংশোধনীর অনুমোদনকে সমর্থন করবেন কিনা তা নিয়ে দ্বিমত পোষণ করেন, যা জাতি নির্বিশেষে ভোটদানের অধিকার প্রদান করেছিল কিন্তু যা স্পষ্টভাবে নারীদের অধিকার দেয়নি। নারী আন্দোলনের ফলে বিভক্ত হয়ে পড়ে আফ্রিকান-আমেরিকান নারীরা, যারা তাদের ভোটাধিকার সক্রিয়তা অব্যাহত রেখেছিল। ১৮৯০-এর দশকে, নারীদের ভোটাধিকার আন্দোলন ক্রমবর্ধমান বর্ণবাদী ও বর্জনীয় হয়ে ওঠে এবং আফ্রিকান-আমেরিকান নারীরা স্থানীয় মহিলা ক্লাব ও ন্যাশনাল অ্যাসোসিয়েশন অফ কালারড উইমেনের মাধ্যমে আলাদাভাবে সংগঠিত হয়। মহিলারা ১৯১০-এর দশকে কয়েক ডজন অঙ্গরাজ্যে ভোটে জিতেছিল এবং আফ্রিকান-আমেরিকান নারী একটি শক্তিশালী ভোটিং ব্লক হয়ে ওঠে।  ১৯২০ সালে ঊনবিংশ সংশোধনী অনুমোদনের মাধ্যমে ভোটের জন্য লড়াই শেষ হয়নি, যা ভোটাধিকারকে যথেষ্ট পরিমাণে প্রসারিত করেছিল, তবে জাতিগত সন্ত্রাসবাদকে মোকাবেলা করেনি ফলে যা লিঙ্গ নির্বিশেষে দক্ষিণের অঙ্গরাজ্যগুলিতে আফ্রিকান আমেরিকানদের ভোট দিতে বাধা দেয়। ফ্যানি লু হ্যামার, এলা বেকার ও ডায়ান ন্যাশের মতো নারীরা ভোটাধিকার আইন ১৯৬৫ পাসের মাধ্যমে সকলের জন্য ভোটাধিকারের লড়াই চালিয়ে যান।  তথ্যসূত্র   বিষয়শ্রেণী:আফ্রিকান-মার্কিন নারী বিষয়শ্রেণী:দেশ অনুযায়ী নারীর ভোটাধিকার বিষয়শ্রেণী:২০শ শতাব্দীতে মার্কিন যুক্তরাষ্ট্র বিষয়শ্রেণী:আফ্রিকান-মার্কিন ইতিহাস বিষয়শ্রেণী:যুক্তরাষ্ট্রে নারীর ভোটাধিকার
আলতাদিঘী জাতীয় উদ্যান নওগাঁ জেলার ধামইরহাট উপজেলায় অবস্থিত একটি জাতীয় উদ্যান। এই উপজেলায় আলতাদিঘী নামের একটি দিঘীকে কেন্দ্র করে গড়ে উঠেছে সুবিশাল বনভূমি। শালবন এবং বিভিন্ন প্রজাতির উদ্ভিদে পরিপূর্ণ ২৬৪.১২ হেক্টর জমির এই বনভূমির ঠিক মাঝখানেই রয়েছে প্রায় ৪৩ একর আয়তনের সেই বিশাল দিঘী। পরিবেশ ও বন মন্ত্রণালয় ২০১১ সালে এটিকে 'আলতাদিঘী জাতীয় উদ্যান' হিসাবে ঘোষণা করেছে। ২০১১ সালের ২৪ ডিসেম্বর এটি প্রতিষ্ঠিত হয়। এছাড়াও জাতীয় উদ্যানের পশের ১৭.৩৪ হেক্টর বনভুমিকে ৯ জুন ২০১৬ তারিখে বাংলাদেশের বন অধিদপ্তর বিশেষ জীববৈচিত্র্য সংরক্ষণ এলাকা ঘোষণা করে।   দিঘীর আকার  আলতাদিঘীটি বাংলাদেশ-ভারত সীমান্তবর্তী অংশে অবস্থিত একটি প্রাচীন জলাশয়। দিঘীটির আয়তন ৪৩ একর। এই জলাশয় দৈর্ঘ্যে ১১০০ মিটার এবং প্রস্থে ৫০০ মিটার। পাহাড়ের মতো পাড়গুলি উঁচু এবং দক্ষিণ পাড় শালবনে ঢাকা। প্রাচীন দিঘীগুলির মধ্যে এটিই বোধ হয় বাংলাদেশের সর্ববৃহৎ সচল দিঘী। উল্লেখ্য বিশাল দিঘী রামসাগরের দৈর্ঘ্য এটির চেয়ে ১৫০ মিটার বেশি হলেও চওড়ায় ১৫০ মিটার কম। আর রামসাগর ১৭৫০ সালের দিকে খনন করা হয়। কিন্তু আলতাদিঘী হিন্দু-বৌদ্ধ যুগের দিঘী।   ইতিহাস  স্থানীয় মানুষের মুখে একটা লোককাহিনী প্রচলিত আছে যে, প্রজা সাধারণের পানিয়জলের সংকট নিরসনকল্পে , রাজা বিশ্বনাথ রাজমাতার সন্তুষ্টিকল্পে দীঘিটি খনন করেন। রাজমাতার শর্ত ছিল যে, তিনি পায়ে হেঁটে যতদূর অবধি যেতে পারবেন সেই পর্যন্ত দীঘিটি খনন করতে হবে। রাজমাতার শর্ত পূরণের বিষয়ে মন্ত্রীবরের সঙ্গে রাজা পরামর্শ করে আলতা নিয়ে আসেন। অতঃপর, একদিন ঘটা করে মন্ত্রীবরের সবাই রাজমাতা কে অনুসরণ করেন এবং রাজমাতা হাঁটতে শুরু করেন। কিন্তু রাজমাতার হাটা আর শেষ হয়না, তিনি হাঁটতেই থাকেন । তারপর, পরিস্থিতি প্রতিকুল দেখে মন্ত্রীবর দীঘির শেষ প্রান্তে রাজমাতার পায়ে আলতা ছিটিয়ে দিয়ে তাকে থামিয়ে দেন এই বলে যে, মা তোমার পা ফেটে রক্ত বেরিয়েছে। তুমি আর হাঁটতে পারবে না। যেই স্থানে গিয়ে রাজমাতা হাটা বন্ধ করেছিলেন , শুরুর স্থান থেকে সেই অবধি পর্যন্ত রাজা বিশ্বনাথ দীঘি খনন করেছিলেন। সেই থেকেই এই দীঘিটি আলতা দীঘি নামে হিসেবে পরিচিতি লাভ করে।  ইতিহাস সম্বন্ধে সঠিকভাবে কিছু বলা যায় না। তবে এই জলাশয় টি জগদ্দল মহাবিহারের সমসাময়িক অথবা পাল যুগ পূর্ববর্তী সময়ের বলে ধারণা করা যায়।আবুল কালাম মোহাম্মদ যাকারিয়া, প্রশ্নোত্তরে বাংলাদেশের প্রত্নকীর্তি, প্রথম খণ্ড, ঝিনুক প্রকাশনী, ঢাকা, তৃতীয় মুদ্রণ মার্চ ২০১৩, পৃষ্ঠা-২২২, ISBN 984-70112-0112-0.   জীববৈচিত্র্য  আলতাদিঘী জাতীয় উদ্যানে মেছোবাঘ, গন্ধগোকুল, শিয়াল, অজগর ও বানর পাওয়া যায়। এছাড়াও বিভিন্ন প্রজাতির পাখি, পোকামাকড়সহ নানা প্রজাতির জীববৈচিত্র্য রয়েছে। বিশেষত শালগাছকে আলিঙ্গণ করে গড়ে ওঠা উঁই পোকার ঢিবিগুলো সবচেয়ে আকর্ষণীয়।   ইজারা প্রথা  বর্তমানে আলতাদিঘীটি ইজাদারদের নিকট ইজারা দেওয়া হয়েছে যা এলাকার পরিবেশ ও জীববৈচিত্র্যের জন্য হুমকি বলে বিশেষজ্ঞগণ বিবেচনা করেন।   চিত্রশালা    তথ্যসূত্র    বহিঃসংযোগ   বিষয়শ্রেণী:বাংলাদেশের জাতীয় উদ্যান বিষয়শ্রেণী:নওগাঁ জেলার দর্শনীয় স্থান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা
thumb|জ্লা-বা-র্গ্যাল-ম্ত্শান জ্লা-বা-র্গ্যাল-ম্ত্শান () (১৪৯৯-১৫৮৭) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম পে-গ্লিং-থুগ্স-স্রাস () উপাধিধারী বৌদ্ধ ভিক্ষু ছিলেন।   সংক্ষিপ্ত জীবনী জ্লা-বা-র্গ্যাল-ম্ত্শান ১৪৯৯ খ্রিষ্টাব্দে জন্মগ্রহণ করেন। তার পিতা পে-মা-গ্লিং-পা () তিব্বতী বৌদ্ধধর্মের ইতিহাসে অন্যতম বিখ্যাত গ্তের-স্তোন ছিলেন। তার মাতার নাম ছিল স্রিদ-থার ()। পিতার নিকট হতে তার দ্বারা আবিষ্কৃত ব্লা-মা-নোর-বু-র্গ্যা-ম্ত্শো (), থুগ্স-র্জে-ছেন-পো-মুন-সেল-স্গ্রোন-মে () এবং কুন-ব্জাং-দ্গোংস-'দুস () নামক গ্রন্থগুলি সম্বন্ধে শিক্ষালাভ করেন। তিনি ভুটানের বিস্তীর্ণ অঞ্চলে ধর্ম শিক্ষাপ্রদান করেন। এছাড়া তিনি ছু-স্মাদ () অঞ্চলে ল্হুন-গ্রুব-ব্দে-দ্ব্যাংস () বৌদ্ধবিহার এবং ম্খেং () অঞ্চলে দ্গোংস-স্তোদ-গ্সের-গ্যি-ল্হা-খাং () বৌদ্ধবিহার প্রতিষ্ঠা করেন। ১৮৮৬ খ্রিষ্টাব্দে কূলগাংরি পর্বতের পাদদেশে ৮৮ বছর বয়সে তার মৃত্যু হয়।   তথ্যসূত্র   বিষয়শ্রেণী:পেলিং তুকসে বিষয়শ্রেণী:১৪৯৯-এ জন্ম বিষয়শ্রেণী:১৫৮৭-এ মৃত্যু
গনসালো হর্দি প্লাতা হিমেনেস (, ; জন্ম: ১ নভেম্বর ২০০০; গনসালো প্লাতা নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গো এবং ইকুয়েডর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৮ সালে, প্লাতা ইকুয়েডর অনূর্ধ্ব-২০ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০১৯ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৪৩ ম্যাচে ৮টি গোল করেছেন।  প্রারম্ভিক জীবন গনসালো হর্দি প্লাতা হিমেনেস ২০০০ সালের ১লা নভেম্বর তারিখে ইকুয়েডরের গুয়াইয়াকিলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল প্লাতা ইকুয়েডর অনূর্ধ্ব-২০ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। ২০১৮ সালের ১৪ই নভেম্বর তারিখে তিনি পেরু অনূর্ধ্ব-২০ দলের বিরুদ্ধে ম্যাচে ইকুয়েডর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3125552  পরিসংখ্যান আন্তর্জাতিক   দল  সাল  ম্যাচ  গোল ইকুয়েডর  ২০১৯  ৪  ১ ২০২০  ৪  ২ ২০২১  ১৪  ২ ২০২২  ১১  ০ ২০২৩  ২  ০ ২০২৪  ৬  ৩ ২০২৫  ২  ০ সর্বমোট  ৪৩  ৮  তথ্যসূত্র  বহিঃসংযোগ    বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইকুয়েডরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ইকুয়েডরের আন্তর্জাতিক যুব ফুটবলার বিষয়শ্রেণী:ইকুয়েডরের অনূর্ধ্ব-২০ আন্তর্জাতিক ফুটবলার বিষয়শ্রেণী:ইকুয়েডরের আন্তর্জাতিক ফুটবলার বিষয়শ্রেণী:ইন্দিপেন্দিয়েন্তে দেল ভায়ের খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:রিয়াল বায়াদোলিদের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পর্তুগাল চ্যাম্পিয়নশিপ লিগের খেলোয়াড়
গ্লোবাল টেলিভিশন বাংলাদেশের বাংলা ভাষার একটি স্যাটেলাইট ও কেবল টেলিভিশন চ্যানেল। এটির মালিক হচ্ছে গ্লোব মাল্টিমিডিয়া লিমিটেড, যা গ্লোব ফার্মা গ্রুপের একটি সংস্থা। "দেখুন এগিয়ে থাকুন" স্লোগান নিয়ে চ্যানেলটি ২০২২ সালের ৩০ জুন পূর্ণ সম্প্রচার শুরু করে। চ্যানেলটির সদরদপ্তর ঢাকার তেজগাঁওয়ে অবস্থিত। চ্যানেলের অনুষ্ঠানমালায় রয়েছে বিনোদন এবং সংবাদ। চ্যানেলের চেয়ারম্যান হচ্ছে মো. হরুনুর রশিদ, সিইও সৈয়দ ইশতিয়াক রেজা, এবং ব্যবস্থাপনা পরিচালক আহমেদ হোসেন।   ইতিহাস  thumb|পরীক্ষামূলক সম্প্রচারের সময়ে ব্যবহৃত লোগো ২০১৭ সালের জানুয়ারিতে, বাংলাদেশ টেলিযোগাযোগ নিয়ন্ত্রণ কমিশন সংসদ সদস্য মামুনুর রশীদ কিরনের মালিকানাধীন গ্লোবাল টেলিভিশনকে সম্প্রচারের লাইসেন্স প্রদান করে। উদ্বোধনের আগে গ্লোবাল টেলিভিশন নাটকসহ বিভিন্ন বিষয়বস্তু এর ইউটিউব চ্যানেলে আপলোড করে, ২০২১ সালের শেষে চ্যানেলটি ১০ লক্ষ সাবস্ক্রাইবার পূর্ণ করে।  ২০২১ সালের ২০ নভেম্বরে চ্যানেলটি পরীক্ষামূলক সম্প্রচার শুরু করে। চ্যানেলটির সাংবাদিকদের উপর হামলার প্রতিবাদে, ২০২২ সালের ১৮ জুনে চ্যানেলটির সাংবাদিকরা মানববন্ধন করে। ২০২২ সালের ৩০ জুন, বাংলাদেশ মান সময় বিকাল ৪টায় গ্লোবাল টেলিভিশন আনুষ্ঠানিক সম্প্রচার শুরু করে। এটি বাংলাদেশে সম্প্রচারিত ৩৮তম টেলিভিশন চ্যানেল।   অনুষ্ঠানসমূহ   আলোকিত ভুবন  আহ্লাদী আহার  আড়াল  গ্লোবাল মিউজিক নাইট  নাচ ময়ূরী নাচ  বায়োস্কোপ  রয়েল চেফ রান্নাঘর  শো বিজ টুডে  সংসার  নির্দোষ  "গ্লোবাল কৃ‌ষি"   তথ্যসূত্র    বহিঃসংযোগ     ইউটিউবে গ্লোবাল টেলিভিশন  ফেসবুকে গ্লোবাল টেলিভিশন  বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:২০২২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ঢাকার গণমাধ্যম বিষয়শ্রেণী:২০২২-এ বাংলাদেশে প্রতিষ্ঠিত
অগ্র জিহ্বা গ্রন্থি (ইংরেজি: Anterior lingual glands), যাকে শীর্ষস্থ গ্রন্থিও বলা হয়, হল গভীরভাবে অবস্থিত সেরোমিউকাস গ্রন্থিসমূহ যা জিহ্বার অগ্রভাগের উভয় পাশে ফ্রেনুলাম লিঙ্গুয়ের নিকটে অবস্থিত। এগুলি জিহ্বার শীর্ষের নিচের পৃষ্ঠে পাওয়া যায় এবং স্টাইলোগ্লোসাস ও লংগিটিউডিনালিস ইনফিরিয়র পেশী থেকে উৎপন্ন পেশীতন্তুর একটি স্তর দ্বারা আবৃত থাকে। এগুলির দৈর্ঘ্য ১২ থেকে ২৫ মিলিমিটার (০.৪৭ থেকে ০.৯৮ ইঞ্চি) এবং প্রস্থ প্রায় ৮ মিলিমিটার (০.৩১ ইঞ্চি)। প্রতিটি গ্রন্থি জিহ্বার শীর্ষের নিচের পৃষ্ঠে তিন বা চারটি নালিকার মাধ্যমে উন্মুক্ত হয়।  অগ্র জিহ্বা গ্রন্থিকে কখনও কখনও নিম্নোক্ত ব্যক্তিত্বদের নামে অভিহিত করা হয়:  বাউহিনের গ্রন্থি: সুইস শারীরস্থানবিদ গাসপার্ড বাউহিন (১৫৬০–১৬২৪)-এর নামানুসারে।  ব্ল্যান্ডিনের গ্রন্থি: ফরাসি শল্যবিদ ফিলিপ-ফ্রেডেরিক ব্ল্যান্ডিন (১৭৯৮-১৮৪৯)-এর নামানুসারে।  নুনের গ্রন্থি: জার্মান শারীরস্থানবিদ অ্যান্টন নুন (১৮১৫–১৮৮৯)-এর নামানুসারে।   তথ্যসূত্র    মন্ডোফ্যাক্টো অভিধান  (ইপোনিমের সংজ্ঞা)  এই নিবন্ধটি মূলত গ্রে'স অ্যানাটমি-এর পাবলিক ডোমেইন সংস্করণ থেকে নেওয়া হয়েছে। সুতরাং, এখানে থাকা কিছু তথ্য পুরানো হতে পারে। অনুগ্রহ করে নিবন্ধটি আপডেট করুন এবং এই নোটিশটি সরিয়ে ফেলুন যখন এটি আর প্রাসঙ্গিক থাকবে না।  বিষয়শ্রেণী:গ্রন্থি
ধমতরি ভারতের ছত্তিসগড় রাজ্যর একটি প্রশাসনিক জেলা। এই জেলাটি ২০°৪২' উত্তর অক্ষাংশ এবং ৮১°৩৩' পূর্ব দ্রাঘিমাতে অবস্থিত। ১৯৯৮ সালে রায়পুর জেলাটিকে বিভক্ত করে ধমতরী, মহাসমুন্দ এবং রায়পুর জেলা গঠিত হয়েছিল।  ধমতারীর বর্তমান জেলাশাসক হলেন শ্রী রজত বানসাল।http://dhamtari.gov.in   ব্যুৎপত্তি  ধমতরী জেলার নামটি এসেছে "ধম্ম"+"তরাই" থেকে যার অর্থ ধর্মের উপত্যকা। ধম্ম শব্দের উল্লেখ থেকেই এই অঞ্চলের বৌদ্ধ প্রভাব সম্বন্ধে ধারণা করা যায়।   ভূগোল  জেলার মোট আয়তন ৪০৮৪ বর্গ কিলোমিটার, এবং গড় উচ্চতা সমুদ্রতল থেকে ৩০৫ মিটার। জেলাটি উত্তরে রায়পুর জেলা এবং দুর্গ জেলা, পূর্বে গরিয়াবন্দ জেলা, দক্ষিণে ওড়িশার নবরঙ্গপুর জেলা, দক্ষিণ-পশ্চিমে কোন্দাগাঁও জেলা এবং পশ্চিমে কাঙ্কের ও বালোদ  জেলা দ্বারা সীমাবদ্ধ। সিলোয়া পর্বত থেকে উতসারিত মহানদী নদীর জেলার মুখ্য নদী। এই অঞ্চলে মহানদী কঙ্কননন্দী, চিত্রোতপলা, নীলোতপলা, মন্দবাহিনী, জৈরথ ইত্যাদি নামে পরিচিত। এর উপনদীগুলি হল সিওনাথ, পৈরী, সন্ডুর, জোয়ান, খারুন এবং শিবনাথ। এই নদীগুলির উপস্থিতির জন্য ধামতরী জেলার জমি উর্বর। এই অঞ্চলের প্রধান ফসল ধান।  রাজ্যের রাজধানী রায়পুর জেলা থেকে ৭৮ কিলোমিটার দূরে।  জাতীয় সড়ক - ৭ রায়পুর - বিজয়নগরম ( অন্ধ্র প্রদেশ ) ধম্তরী জেলা দিয়ে প্রবাহিত।   অর্থনীতি  ধমতরীর মূল কৃষিজ ফসল ধান এবং এখানে প্রায় ১৩৬টি রাইস মিল রয়েছে।  রবিশঙ্কর সাগর বাঁধ (গাঙ্গরেল বাঁধ) যা প্রায় ৫৭০ বর্গকিলোমিটার জমি সেচ দেয় এবং রাজ্য রাজধানী রায়পুরের নিরাপদ পানীয় জলের উত্সের মূল সরবরাহ ইউনিট হিসাবে কাজ করে। পাশাপাশি এখান থেকে ভিলাই ইস্পাত কারখানার জন্য জল সরবরাহ করা হয়। এখানে ১০ মেগাওয়াট এবং ১.২ মেগাওয়াটের দুটি জলবিদ্যুৎ কেন্দ্র স্থাপন করা হয়েছে।  ১০ মেগাওয়াট শক্তিসম্পন্ন জল-বৈদ্যুতিক বিদ্যুৎ কেন্দ্রের কাজ চলছে এবং খুব শিগগিরই এটি সম্পন্ন হওয়ার সম্ভাবনা রয়েছে। ১৯১৪ সালে মাদামসিল্লিতে এশিয়ার প্রথম সাইফন বাঁধ নির্মিত হয়েছিল। মাদামসিল্লি, সন্ডুর বাঁধ ছাড়াও দুধওয়া বাঁধও বড় প্রকল্প।  ভৌগোলিক অঞ্চলের প্রায় ৫২ শতাংশ বনাঞ্চল দ্বারা আচ্ছাদিত। জেলার একটি গ্রীষ্মমণ্ডলীয় জলবায়ু রয়েছে।   জনসংখ্যার উপাত্ত  ২০১১ সালের জনগণনা অনুসারে ধম্তরী জেলার জনসংখ্যা ৭৯৯,৭৮১ জন, যা প্রায় কমোরোস রাষ্ট্রের জনসংখ্যার সমান  বা মার্কিন যুক্তরাষ্ট্রের দক্ষিণ ডাকোটা রাজ্যের জনসংখ্যার সমান।  জনসংখ্যার বিচারে এটি ভারতের জেলাগুলির মধ্যে ৪৮৫ তম স্থান অধিকার করে (মোট 640 এর মধ্যে )।  জেলাটির বর্গকিলোমিটারে জনসংখ্যার ঘনত্ব  ।  ২০০১ থেকে ২০১১-এর দশকে এর জনসংখ্যার বৃদ্ধির হার ছিল ১৩.১১%।  ধমতরীতে প্রতি ১০০০ পুরুষের জন্য ১ ০১০জন মহিলা রয়েছেন যা জাতীয় গড়ের থেকে অনেক উন্নত  এবং সাক্ষরতার হার ৭৮.৩৬%। জনসংখ্যার যথাক্রমে ৭.৩২% মানুষ তফশিলি জাতি ভুক্ত এবং ২৬% মানুষ তফশিলি উপজাতিভুক্ত। ভারতের ২০১১ সালের জনগণনার সময়ে, জেলার ৯২..৬৩% জনগণ ছত্তিশগড়ী এবং ৫.৩১% হিন্দি তাদের প্রথম ভাষা রূপে নিবন্ধন করেছিলেন। 2011 Census of India, Population By Mother Tongue  জেলার তিনটি বিধানসভা আসনের মধ্যে সিহোয়া নির্বাচনী এলাকাটি জেলার জেলায় উল্লেখযোগ্য সংখ্যাগরিষ্ঠ জনগোষ্ঠী সহ ধামতরী ও কুরুদ আসনেও বেশিরভাগ জনসংখ্যার সমন্বয়ে সমগ্র জেলা জুড়ে সংখ্যাগরিষ্ঠ উপজাতির বাসিন্দা।   তথ্যসূত্র       বহিঃসংযোগ      বিষয়শ্রেণী:ছত্তিশগড়ের জেলা বিষয়শ্রেণী:ধামতারী জেলা
১৯৯৬–৯৭ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৩৪তম মৌসুম ছিল। এই মৌসুমটি ১৯৯৬ সালের ১৬ই আগস্ট তারিখে শুরু হয়ে ১৯৯৭ সালের ৩১শে মে তারিখে সম্পন্ন হয়েছিল। জাংকট পাওলির জার্মান আক্রমণভাগের খেলোয়াড় মার্টিন ড্রিলার এই মৌসুমের প্রথম গোল করেছিলেন।  বরুসিয়া ডর্টমুন্ড বুন্দেসলিগার পূর্ববর্তী আসরের চ্যাম্পিয়ন, যারা ১৯৯৫–৯৬ মৌসুমে ৬৮ পয়েন্ট অর্জন করে এই প্রতিযোগিতার ইতিহাসে ২য় বারের মতো শিরোপা জয়লাভ করেছিল।  এই মৌসুমে ৭১ পয়েন্ট অর্জন করে বায়ার্ন মিউনিখ ১৩তম বারের মতো বুন্দেসলিগা এবং ১৪তম বারের মতো জার্মান শিরোপা জয়লাভ করেছিল। বায়ার লেভারকুজেনের জার্মান আক্রমণভাগের খেলোয়াড় উলফ কির্স্টেন ২২ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।   প্রতিযোগিতার ধরন  প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।   দল  ১৯৯৫–৯৬ মৌসুম শেষে কাইজারস্লাউটার্ন, আইন্ট্রাখট ফ্রাঙ্কফুর্ট এবং উরডিঙ্গেন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে বোখুম, আরমিনিয়া বিলেফেল্ড এবং ডুসবুর্গ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।   ক্লাব অবস্থান মাঠ ধারণক্ষমতা আরমিনিয়া বিলেফেল্ড বিলেফেল্ড আলম স্টেডিয়াম ২২,৫১২  বোখুম রুর স্টেডিয়াম ৩৬,৩৪৪ ভেয়ার্ডার ব্রেমেন ব্রেমেন ভেজার স্টেডিয়াম ৩৬,০০০ বরুসিয়া ডর্টমুন্ড ডর্টমুন্ড ভেস্টফালেন স্টেডিয়াম ৫৫,০০০  ডুসবুর্গ ভেডাউস্টাডিওন ৩০,১২৮ ফর্টুনা ডুসেলডর্ফ ডুসেলডর্ফ রাইন স্টেডিয়াম ৫৫,৮৫০  ফ্রাইবুর্গ ইম ব্রাইসগাউ ড্রাইসাম স্টেডিয়াম ২২,৫০০ হামবুর্গার হামবুর্গ ফক্সপার্কস্টাডিওন ৬২,০০০ কার্লস্রুহার কার্লস্রুহে ভিল্ডপার্কস্টাডিওন ৩৩,৮০০  কোলন মুঙ্গার্সডর্ফার স্টেডিয়াম ৫৫,০০০  লেভারকুজেন বেএরিনা ২২,৫০০ বরুসিয়া মনশেনগ্লাডবাখ মনশেনগ্লাডবাখ বোকেলবার্গস্টাডিওন ৩৪,৫০০  মিউনিখ মিউনিখ অলিম্পিক স্টেডিয়াম ৬৩,০০০  মিউনিখ বার্লিন অলিম্পিক স্টেডিয়াম ৬৩,০০০  রস্টক অস্টসি স্টেডিয়াম ২৫,৮৫০  গেলজেনকির্খেন পার্ক স্টেডিয়াম ৭০,০০০  হামবুর্গ মিলার্ন্টর স্টেডিয়াম ২০,৫৫০  স্টুটগার্ট গটলিয়েব ডাইমলার স্টেডিয়াম ৫৩,৭০০   পয়েন্ট তালিকা    ফলাফল    শীর্ষ গোলদাতা   অবস্থান  খেলোয়াড়  ক্লাব  গোল ১   উলফ কির্স্টেন  বায়ার লেভারকুজেন  ২২ ২   টনি পলস্টার  কলন  ২১ ৩   ফ্রেডি বোবিচ  স্টুটগার্ট  ১৯ ৪   শন ডান্ডি  কার্লস্রুহার  ১৭ ৫   জিওভানে এলবের  স্টুটগার্ট ৬   পাউলো সের্জিও  বায়ার লেভারকুজেন ৭   বার্নাহার্ড ভিঙ্কলার  ১৮৬০ মিউনিখ ৮   আন্ড্রেয়াস হারৎসোগ  ভেয়ার্ডার ব্রেমেন  ১৫ ৯   ইয়ুর্গেন ক্লিন্সমান  বায়ার্ন মিউনিখ ১০   জনাথন আকপোবোরি  হান্সা রস্টক  ১৪   তথ্যসূত্র    বহিঃসংযোগ   ডিএফবি আর্কাইভে ১৯৯৬–৯৭ বুন্দেসলিগা   বিষয়শ্রেণী:বুন্দেসলিগার মৌসুম ১ জার্মানি
১৯৬৭ এশিয়ান চ্যাম্পিয়ন ক্লাব টুর্নামেন্ট হল বর্তমান এএফসি চ্যাম্পিয়ন্স লিগ এলিট প্রতিযোগিতার সর্বপ্রথম আসর, যা এশিয়ান ফুটবল কনফেডারেশন কর্তৃক আয়োজিত হয়েছিল।  ছয়টি দল, তাদের নিজ নিজ দেশের ঘরোয়া চ্যাম্পিয়ন হিসাবে, প্রথম এশিয়ান চ্যাম্পিয়ন নির্ধারণের জন্য নকআউট টুর্নামেন্টে প্রতিদ্বন্দ্বিতা করেছিল: ইরানী এফএ একটি দল পাঠায়নি, যখন ভারতের প্রতিনিধি, ভারতীয় রেলওয়ে, অত্যধিক ভ্রমণ খরচের কারণে টুর্নামেন্টের আগে প্রত্যাহার করে নেয়।  ইজরায়েলের হাপোয়েল তেল আবিব এই আসরে চ্যাম্পিয়ন হয়েছিল। এই আসরে তারা মাত্র একটি ম্যাচ খেলে চ্যাম্পিয়ন হয়েছিল (এছাড়া অ্যাডিলেড সিটি মাত্র একটি ম্যাচ খেলে ১৯৮৭ ওশেনিয়া ক্লাব চ্যাম্পিয়নশিপ প্রতিযোগিতার চ্যাম্পিয়ন হয়েছিল, যা একটি বিশ্বরেকর্ড)।  দল  বন্ধনী  ফলাফল  প্রথম রাউন্ড  |}  ১ হাপোয়েল ইরানের প্রতিনিধির বিরুদ্ধে ড্র করা হয়েছিল, তবে ইরানী এফএ কোনও দল পাঠায়নি।  দ্বিতীয় রাউন্ড  |}  সেমি-ফাইনাল  |} ১ হাপোয়েল তেল আবিবকে ভারতীয় রেলওয়ের বিপক্ষে ড্র করা হয়েছিল, কিন্তু ভারতীয় রেলওয়ে অতিরিক্ত ভ্রমণ ব্যয়ের কারণে টুর্নামেন্টের আগে নাম প্রত্যাহার করে নিয়েছিল।  ফাইনাল  তথ্যসূত্র  বহিঃসংযোগ এশিয়ান ক্লাব প্রতিযোগিতা ১৯৬৭, আরএসএসএফ.কম  বিষয়শ্রেণী:এশিয়ায় ফুটবল বিষয়শ্রেণী:প্রতিযোগিতামূলক খেলা বিষয়শ্রেণী:এএফসি প্রতিযোগিতা বিষয়শ্রেণী:১৯৬৭-এ এশীয় ফুটবল বিষয়শ্রেণী:পূর্ব নির্ধারিত ফুটবল প্রতিযোগিতা
সহর্সা () ভারতের বিহার রাজ্যের সহর্সা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১ মিটার (১৩৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সহর্ষ শহরের জনসংখ্যা হল ১২৪,০১৫ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে সহর্ষ এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
কাতালাইনা মালুয়া বিইএম, (বিবাহিত নামে কাতালাইনা কোকেয়া) হলেন তুভালুর একজন নারী অধিকার কর্মী। তিনি তুভালু ন্যাশনাল কাউন্সিল অব উইমেন (টিএনসিডব্লিউ) এর সভাপতি।  জীবনী কাতালাইনা মালুয়া ফিজির সুভা অঞ্চলে কমিউনিটি এডুকেশন অ্যান্ড ট্রেনিং সেন্টারে প্রশিক্ষণ গ্রহণ করেন এবং ১৯৭৪ সালে স্নাতক হন। তিনি একজন ফার্মাসিস্টকে বিয়ে করেন।সামান্থা রোজ, ওয়েভস ফর চেঞ্জ: গিলবার্ট দ্বীপপুঞ্জের ডিকলোনাইজেশন প্রক্রিয়ায় দক্ষিণ তারাওয়া-ভিত্তিক নারীদের স্বার্থ কর্মসূচির ভূমিকা, পিএইচডি গবেষণা, কুইন্সল্যান্ড ইউনিভার্সিটি অফ টেকনোলজি, ২০১৪, পৃ. ১২৮।  ১৯৮১ নববর্ষ সম্মাননাতে তিনি ব্রিটিশ এম্পায়ার মেডেল লাভ করেন এবং এটি "সামাজিক পরিষেবা মন্ত্রণালয়ের নারী স্বার্থ বিভাগে প্রদত্ত সেবার জন্য" প্রদান করা হয়।  ২০০২ সালে, মালুয়া তুভালুর রাজনৈতিক প্রক্রিয়ায় নারীদের বৃহত্তর ভূমিকা রাখার আহ্বান জানান।তুভালুর নারীরা রাজনৈতিক প্রক্রিয়ায় বৃহত্তর ভূমিকার সন্ধান করছে, আরএনজেড, ৩ জুলাই ২০০২। সংগৃহীত ১২ ডিসেম্বর ২০২০। একই বছরের শেষের দিকে, তিনি টোমাসি পুয়াপুয়া-র সঙ্গে জাতিসংঘে নিউ ইয়র্কে একটি প্রতিনিধিদলে অন্তর্ভুক্ত ছিলেন।  তথ্যসূত্র  বিষয়শ্রেণী:জন্মবছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:তুভালুর কর্মী বিষয়শ্রেণী:ব্রিটিশ এম্পায়ার মেডেলপ্রাপ্ত ব্যক্তি বিষয়শ্রেণী:ব্রিটিশ সম্মাননা প্রাপ্ত তুভালুর নাগরিক
গোয়ালন্দ ঘাট থানা রাজবাড়ী জেলার একটি থানা। গোয়ালন্দ উপজেলা নিয়ে এই থানাটি গঠিত হয়েছে।   ইতিহাস  ১৮৮৮ সালে প্রথম গোয়ালন্দ থানা নামে একটি থানা প্রতিষ্ঠিত হয় যা পরবর্তীতে রাজবাড়ীতে স্থানান্তর করা হয় এবং রাজবাড়ী সদর থানা নামকরণ হয়। পরবর্তীতে আবার গোয়ালন্দ ঘাট থানা প্রতিষ্ঠিত হয়।   আওতাধীন এলাকা  গোয়ালন্দ ঘাট থানার অধীনে ১টি পৌরসভা ও ৪টি ইউনিয়ন পরিষদ রয়েছে।   পৌরসভা   গোয়ালন্দ পৌরসভা  ইউনিয়ন পরিষদ  দৌলতদিয়া ইউনিয়ন  দেবগ্রাম ইউনিয়ন  ছোটভাকলা ইউনিয়ন  উজানচর ইউনিয়ন   তথ্যসূত্র   বিষয়শ্রেণী:রাজবাড়ী জেলার থানা
কাজী আবু ইউসুফ বাংলাদেশের ফরিদপুর জেলার রাজনীতিবিদ ও চিকিৎসক যিনি তৎকালীন ফরিদপুর-৭ ও ফরিদপুর-৫ আসনের সংসদ সদস্য ছিলেন।   প্রাথমিক জীবন  কাজী আবু ইউসুফ ফরিদপুরের ভাঙ্গা উপজেলায় জন্মগ্রহণ করেন। তার ভাতিজা ফরিদপুর-৫ আসনের সাবেক সংসদ সদস্য কাজী জাফরউল্যাহ যিনি বাংলাদেশ আওয়ামী লীগের সভাপতিমণ্ডলীর সদস্য।   রাজনৈতিক জীবন  কাজী আবু ইউসুফ একজন চিকিৎসক। তিনি ১৯৭৯ সালের দ্বিতীয় জাতীয় সংসদ নির্বাচনে স্বতন্ত্র প্রার্থী হিসাবে তৎকালীন ফরিদপুর-৭ আসন থেকে সংসদ সদস্য নির্বাচিত হন। পরবর্তীতে তিনি আওয়ামী লীগে যোগদান করে ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসাবে তৎকালীন ফরিদপুর-৫ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ফরিদপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য
জিতেশ মোহন শর্মা (জন্ম ২২ অক্টোবর ১৯৯৩) একজন ভারতীয় আন্তর্জাতিক ক্রিকেটার যিনি ভারতীয় জাতীয় ক্রিকেট দলের হয়ে খেলেন। ২০২২ এশিয়ান গেমস চলাকালীন ৩ অক্টোবর ২০২৩ তারিখে নেপালের বিরুদ্ধে তার আন্তর্জাতিক অভিষেক হয়। তিনি ঘরোয়া ক্রিকেটে বিদর্ভ এবং ইন্ডিয়ান প্রিমিয়ার লিগে পাঞ্জাব কিংসের হয়ে খেলেন।   ঘরোয়া ক্যারিয়ার   ২৭ ফেব্রুয়ারি ২০১৪-এ তিনি ২০১৩-১৪ বিজয় হাজারে ট্রফিতে বিদর্ভের হয়ে লিস্ট এ অভিষেক করেছিলেন। ১ অক্টোবর ২০১৫-এ ২০১৫-১৬ রঞ্জি ট্রফিতে তার প্রথম-শ্রেণীর ক্রিকেটে অভিষেক হয়েছিল। তিনি ২০২৮-১৯ বিজয় হাজারে ট্রফিতে বিদর্ভের পক্ষে সাত ম্যাচে ২৯৮ রান সহ শীর্ষস্থানীয় রান স্কোরার ছিলেন। ২০২৩ সালের আইপিএল মৌসুমে জিতেশ শর্মার আন্তর্জাতিক সম্ভাবনা প্রসারিত হয়েছিল।  তিনি পি সেন ট্রফিতে ভবানীপুর ক্লাবের সাথেও উপস্থিত ছিলেন।    আন্তর্জাতিক ক্যারিয়ার   ২০২৩ সালের জানুয়ারিতে শ্রীলঙ্কার বিপক্ষে টি২০আই সিরিজের জন্য তিনি ভারতীয় ক্রিকেট দলে তার প্রথম ডাক পান। ২০২২ এশিয়ান গেমস চলাকালীন ৩ অক্টোবর ২০২৩ তারিখে নেপালের বিরুদ্ধে তার আন্তর্জাতিক অভিষেক হয়। ২০২৩ সালে অস্ট্রেলিয়া টি২০আই সিরিজের জন্য তার কল-আপের পরে তার ক্যারিয়ার আরও প্রসারিত হওয়ার দিকে নজর দেওয়া হচ্ছে এবং ২০২৪ টি-টোয়েন্টি বিশ্বকাপের জন্য তিনি প্রতিদ্বন্দ্বিতায় রয়েছেন বলে প্রচার রয়েছে। অস্ট্রেলিয়ার বিপক্ষে চতুর্থ টি-টোয়েন্টিতে তিনি ১৯ বলে ৩৫ রান করেন। পঞ্চম টি-টোয়েন্টিতে, তিনি ১৬ বলে ২৪ রান করেন।   তথ্যসূত্র  বহিঃসংযোগ    বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:ভারতীয় টুয়েন্টি২০ আন্তর্জাতিক ক্রিকেটার বিষয়শ্রেণী:বিদর্ভের ক্রিকেটার বিষয়শ্রেণী:অমরাবতীর ব্যক্তি বিষয়শ্রেণী:মহারাষ্ট্রের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:উইকেট-রক্ষক বিষয়শ্রেণী:ক্রিকেটে এশিয়ান গেমসের পদকজয়ী বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:ভারতের এশিয়ান গেমসে স্বর্ণপদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
মেঘনা থানা বাংলাদেশের কুমিল্লা জেলার অন্তর্গত মেঘনা উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  মেঘনা উপজেলার ৮টি ইউনিয়নের প্রশাসনিক কার্যক্রম মেঘনা থানার আওতাধীন।  ইউনিয়নসমূহ:  ১নং চন্দনপুর  ২নং চালিভাঙ্গা  ৩নং রাধানগর  ৪নং মানিকারচর  ৫নং বড়কান্দা  ৬নং গোবিন্দপুর  ৭নং লুটেরচর  ৮নং ভাওরখোলা   আরও দেখুন   মেঘনা উপজেলা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা জেলার থানা বিষয়শ্রেণী:মেঘনা উপজেলা